Diari Oficial de la Generalitat Valenciana


Sumari del DOGV 6051, del 07-07-2009 (2009/7889)

ORDRE de 17 de juny de 2009, de la Conselleria de Cultura i Esport, per la qual es fixa l'import global definitiu de les ajudes per a la realització d'activitats culturals de foment de l'hàbit lector en les biblioteques i agències de lectura públiques de les entitats locals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6051

Data del DOGV
:   07-07-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/7889


Data del document
:   17-06-2009

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * ajuda pública
    * biblioteca
    * biblioteca pública
    * suport econòmic
    * administració local

ORDRE de 17 de juny de 2009, de la Conselleria de Cultura i Esport, per la qual es fixa l'import global definitiu de les ajudes per a la realització d'activitats culturals de foment de l'hàbit lector en les biblioteques i agències de lectura públiques de les entitats locals de la Comunitat Valenciana. [2009/7889]  
Per mitjà de l'Orde 23 de desembre de 2008, de la Conselleria de Cultura i Esport (DOCV núm. 5.929, de 9 de gener de 2009), es va convocar un concurs públic per a la concessió d'ajudes per a la realització d'activitats culturals de foment de l'hàbit lector en les biblioteques i agències de lectura municipals de la Comunitat Valenciana.  
D'acord amb l'esmentada ordre, l'import global màxim de les ajudes es pagaria a càrrec del pressupost de l'any 2009 de la Generalitat, dins de l'aplicació pressupostària 33.87.15.611.74.7 i de la línia T3180000, denominada «Ajudes per a activitats de foment de la lectura en les biblioteques i agències de lectura municipals de la Comunitat Valenciana», per un import màxim de 150.000 euros.   
La concessió de les subvencions estava condicionada a l'existència en els pressupostos de la Generalitat per a l'any 2009 de crèdit adequat i suficient, de conformitat amb el que disposa l'Ordre de 26 de setembre de 1994, de la Conselleria d'Economia i Hisenda, així com en l'article 56 del Reial Decret 887/2006, de 21 de juliol, pel que s'aprova el Reglament de la Llei 38/2003, General de Subvencions.  
Així mateix, tal com indica la disposició addicional única de la citada Ordre, d'acord amb l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, tots els actes dictats en l'expedient de subvenció que convoca aquesta ordre s'entendran condicionats al fet que, en dictar la resolució de concessió de la subvenció, es mantinguen les mateixes circumstàncies de fet i de dret existents en el moment en què es van produir aquells actes.  
Vist l'acord del Consell de 25 d'abril de 2008.  
I, en conseqüència, fent ús de les facultats que em confereix l'article 28 de la Llei 5/1983, de 30 de desembre, del Consell,  
ORDENE  
Primer  
Fixar l'import global definitiu de les ajudes per a la realització d'activitats culturals de foment de l'hàbit lector en les biblioteques i agències de lectura públiques de les entitats locals de la Comunitat Valenciana en 71.000 euros.  
DISPOSICIONS FINALS  
Primera  
Es delega en la directora general del Llibre, Arxius i Biblioteques la facultat de resoldre la concessió d'aquestes subvencions i se l'autoritza perquè, en l'àmbit de les seues competències, adopte les mesures necessàries per a l'aplicació d'aquesta ordre.  
Segona  
Aquesta ordre produirà efectes des de l'endemà de la publicació en el Diari Oficial de la Comunitat Valenciana.  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra aquest acte, que posa fi a la via administrativa, s'hi podrà recórrer potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera de Cultura i Esport en el termini d'un mes comptador des de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.  
València, 17 de juny de 2009  
La consellera de Cultura i Esport,  
TRINIDAD M. MIRÓ MIRA.